આ બફાટ કરનારાઓમાં રાજ બબ્બર પણ હતા. રાજ બબ્બરે 12 રૂપિયામાં મુંબઇમાં ભરપેટ ભોજન મળવાની વાત કરવામાં આવ્યા બાદ અનેક સમાચાર ચેનલો દ્વારા આ મુદ્દાને ઉપાડવામાં આવ્યો હતો. મામલો કથળતો જોઇને જેમ અગાઉ કોંગ્રેસના નેતાઓ દ્વારા વિવાદિત અને અપમાનિત ટીપ્પણી કરવામાં આવ્યા બાદ ખેદ વ્યક્ત કરવામાં આવ્યું છે, એ જ રાજનીતિને આગળ ધરાવતા હોય તેમ રાજ બબ્બરે કહ્યું કે, જો તેમના નિવેદનથી કોઇને દુઃખ પહોંચ્યું હોય તો, હું માફી માંગુ છું. તેમણે એમ કહ્યું કે, હું નથી ઇચ્છતો કે તેમના નિવેદનથી પાર્ટીને નુક્સાન પહોંચે.